Z á p i s n i c a
zo zrušenia osobitného ponukového konania

Okresný úrad Nitra ako dočasný správca nehnuteľného majetku vo vlastníctve Slovenskej republiky zverejnil v súlade s ust. § 8a zákona  č. 278/1993  Z. z. o správe majetku štátu v znení neskorších predpisov (ďalej len „zákon“) osobitné ponukové konanie v registri ponúkaného majetku štátu (ďalej RPMŠ):

Názov ponuky: Spoluvlastnícky podiel k rodinnému domu so s. č. 103 s pozemkami v k. ú. Veľká Maňa

Nehnuteľnosti v okrese Nové Zámky, obec Maňa, k. ú. Veľká Maňa, vedené na LV č. 1098 ako parcela registra C KN parc. č. 180/2 zastavaná plocha a nádvorie s výmerou 613 m2 v podiele 190/2160, parcela registra C KN parc. č. 181/1 záhrada s výmerou 72 m2 v podiele 190/2160, na LV č. 2403 ako parcela registra C KN parc. č. 179/2 zastavaná plocha a nádvorie s výmerou 339 m2 v podiele 1916/2160 a na LV č. 2404 ako parcela registra C KN parc. č. 178 zastavaná plocha a nádvorie s výmerou 159 m2 v podiele 1726/2160 a stavba (rodinný dom) so súp. č. 103 na parcele č. 178 v podiele 1726/2160 .
Primeraná cena nehnuteľností je 5 500,00 €.

Ponuka bola zverejnená v RPMŠ na stránke www.ropk.sk dňa 7.4.2026.
Začiatok lehoty na doručovanie ponúk bol určený dňom 8.4.2026.
Koniec lehoty na doručovanie ponúk uplynul dňom 28.4.2026.

Správca využil výhradu odstúpenia od ponuky, ktorú si stanovil v podmienkach a vyššie uvedené osobitné ponukové konanie z r u š i l .

